**สัญญารับเงินอุดหนุน**

**โครงการที่ตอบสนองต่อแผนการพัฒนามหาวิทยาลัยเทคโนโลยีราชมงคลตะวันออก**

**จากเงินรายได้**

สัญญานี้ ทำขึ้น ณ มหาวิทยาลัยเทคโนโลยีราชมงคลตะวันออก ตั้งอยู่เลขที่ 43 หมู่ 6 ตำบลบางพระ อำเภอศรีราชา จังหวัดชลบุรี เมื่อวันที่................เดือน..........................................พ.ศ..........................ระหว่าง มหาวิทยาลัยเทคโนโลยีราชมงคลตะวันออก โดย...............................................................................................อธิการบดีมหาวิทยาลัยเทคโนโลยีราชมงคลตะวันออก ซึ่งต่อไปในสัญญานี้ เรียกว่า “ผู้ให้เงินอุดหนุน” ฝ่ายหนึ่งกับ.......................................................................................ผู้รับผิดชอบโครงการ/หัวหน้าโครงการ/ ผู้ดำเนินโครงการ สังกัด.........................................................................อยู่บ้านเลขที่.......................หมู่ที่..........ซอย.............................................ถนน............................................แขวง/ตำบล.................................................เขต/อำเภอ..........................................................จังหวัด...................................................ซึ่งต่อไปในสัญญานี้ เรียกว่า “ผู้รับเงินอุดหนุน” อีกฝ่ายหนึ่งคู่สัญญาได้ตกลงกัน ดังต่อไปนี้

ข้อ 1 ผู้ให้เงินอุดหนุนตกลงให้เงินอุดหนุนโครงการที่ตอบสนองต่อแผนการพัฒนามหาวิทยาลัยเทคโนโลยีราชมงคลตะวันออกจากเงินรายได้ ประจำปีงบประมาณ..........................................แก่ผู้รับเงินอุดหนุน จากเงิน............................................................เพื่อดำเนินงานตามแผนงานโครงการที่ตอบสนองต่อแผนการพัฒนามหาวิทยาลัยเทคโนโลยีราชมงคลตะวันออก เรื่อง ............................................................................................................................................................................................................................................................................................................................................................เป็นจำนวนเงิน............................................................บาท (..................................................................) โดยมีระยะเวลาดำเนินการ................................ปี................................เดือน นับตั้งแต่วันที่................................ เดือน.....................................พ.ศ.................................ถึงวันที่..........................เดือน.........................................พ.ศ........................

ข้อ 2 ผู้ให้เงินอุดหนุนจะจ่ายเงินให้กับผู้รับทุนเป็นงวดๆ ตามที่กำหนดไว้ในแผนการใช้จ่ายเงินในการดำเนินงานตามแผนงานโครงการที่ตอบสนองต่อแผนการพัฒนามหาวิทยาลัยเทคโนโลยีราชมงคลตะวันออก ที่ได้รับอนุมัติจากมหาวิทยาลัยเทคโนโลยีราชมงคลตะวันออกแล้วตามเอกสารแนบท้ายสัญญา ซึ่งถือเป็นส่วนหนึ่งของสัญญานี้

การรับเงินงวดแรก ผู้รับเงินอุดหนุนสามารถเบิกเงินเพื่อนำไปดำเนินการได้ ไม่เกินร้อยละห้าสิบของงบประมาณที่ได้รับอนุมัติ โดยแนบสัญญารับเงินอุดหนุนโครงการที่ตอบสนองต่อแผนการพัฒนามหาวิทยาลัยเทคโนโลยีราชมงคลตะวันออก พร้อมโครงการที่ได้รับอนุมัติ และเมื่อมีการดำเนินโครงการตามแผนงวดแรกแล้วเสร็จ ให้ผู้รับเงินอุดหนุนส่งหลักฐาน/ใบสำคัญคู่จ่าย พร้อมเงินเหลือจ่าย (ถ้ามี) ภายในสามสิบวันนับจากวันสิ้นสุดโครงการตามแผนงวดแรก

การรับเงินงวดก่อนงวดสุดท้าย ผู้รับเงินอุดหนุนสามารถเบิกเงินเพื่อนำไปดำเนินการได้ก็ต่อเมื่อ ดำเนินการส่งหลักฐาน/ใบสำคัญคู่จ่ายสำหรับงวดแรกเรียบร้อยแล้ว และให้เบิกจ่ายเงินได้ไม่เกิน ร้อยละยี่สิบห้าของงบประมาณที่ได้รับอนุมติ และเมื่อมีการดำเนินโครงการแล้วเสร็จ ให้ผู้รับเงินอุดหนุน ส่งหลักฐาน/ใบสำคัญจ่ายพร้อมเงินเหลือจ่าย (ถ้ามี) ภายในสามสิบวันนับจากวันสิ้นสุดโครงการงวดก่อนงวดสุดท้าย

การรับเงินงวดสุดท้าย ผู้รับเงินอุดหนุนสามารถเบิกเงินเพื่อนำไปดำเนินการได้ก็ต่อเมื่อ ส่งหลักฐาน/ใบสำคัญคู่จ่ายสำหรับงวดก่อนงวดสุดท้ายเรียบร้อยแล้ว และให้เบิกเงินเพื่อการดำเนินการในงวดสุดท้ายได้ไม่เกินร้อยละยี่สิบห้าของงบประมาณที่ได้รับอนุมัติ และเมื่อมีการดำเนินโครงการแล้วเสร็จ ให้ส่งหลักฐาน/ใบสำคัญคู่จ่ายสำหรับงวดสุดท้ายพร้อมเงินเหลือจ่าย (ถ้ามี) พร้อมสรุปรายงานโครงการ ภายในสามสิบวันนับจากวันสิ้นสุดโครงการ

ข้อ 3 ผู้รับเงินอุดหนุนต้องใช้จ่ายเงินที่ได้รับตามหลักเกณฑ์และเงื่อนไขที่กำหนดไว้ในสัญญาและประกาศมหาวิทยาลัยเทคโนโลยีราชมงคลตะวันออกเรื่อง หลักเกณฑ์ วิธีการ และเงื่อนไขการใช้จ่ายเงินสำหรับโครงการที่ตอบสนองต่อแผนการพัฒนามหาวิทยาลัยเทคโนโลยีราชมงคลตะวันออกจากเงินรายได้และที่แก้ไขเพิ่มเติม

ข้อ 4 ผู้รับเงินอุดหนุนต้องดำเนินงานตามโครงการทันที นับจากวันที่ระบุไว้ในข้อ 1 ของสัญญา ถ้าหากผู้รับเงินอุดหนุนมิได้เริ่มดำเนินการภายใน 30 วัน (สามสิบ) วัน นับจากวันดังกล่าว ผู้ให้เงินอุดหนุนมีสิทธิบอกเลิกสัญญาได้ ผู้ให้เงินอุดหนุนจะต้องดำเนินงานตามแผนงานโครงการที่กำหนด หากเกิดปัญหา อุปสรรคไม่สามารถดำเนินงานได้ตามแผนโครงการ หรือมีความจำเป็นจะต้องแก้ไขเปลี่ยนแปลงผู้รับผิดชอบโครงการ หัวหน้าโครงการ หรือผู้ดำเนินโครงการ แผนงานในโครงการหรือวิธีการใดๆ ผู้รับเงินอุดหนุนต้องเสนอผู้ให้เงินอุดหนุนทราบเพื่อพิจารณาขอแก้ไขเปลี่ยนแปลงภายในกำหนด 30 (สามสิบ) วัน นับแต่วันที่ทราบเหตุ

กรณีที่คาดว่าโครงการดังกล่าวไม่อาจแล้วเสร็จได้ตามระยะเวลาที่กำหนดตามข้อ 1 ผู้รับเงินอุดหนุนต้องชี้แจงเหตุผล สภาพปัญหา และระบุระยะเวลาที่ขอขยาย และแผนการใช้จ่ายเงินในการดำเนินงานโครงการที่ปรับปรุงใหม่และรายงานความก้าวหน้าของแผนงานโครงการต่อผู้ให้เงินอุดหนุนเพื่อพิจารณา โดยยื่นเป็นหนังสือขออนุมัติขยายเวลาก่อนวันสิ้นสุดโครงการไม่น้อยกว่า 30 (สามสิบ) วัน

กรณีเบิกจ่ายไม่ทันภายในปีงบประมาณหรืองวดงานข้ามปีงบประมาณให้ผู้รับเงินอุดหนุน ดำเนินการตามประกาศที่เกี่ยวข้องของมหาวิทยาลัย เพื่อขอกันเงินไว้เบิกจ่ายเหลื่อมปีงบประมาณ ก่อนวันสิ้นสุดปีงบประมาณไม่น้อยกว่า 30 (สามสิบ) วัน

ข้อ 5 กรณีที่มีความประสงค์ขอยุบเลิก โครงการดังกล่าวให้ทำรายงานสรุปผลการดำเนินการจนถึงวันที่หยุดดำเนินการและสรุปยอดจำนวนเงินที่ได้รับไปดำเนินการ และจ่ายไปแล้วทั้งสิ้น พร้อมแจ้งเหตุผล ปัญหา อุปสรรคที่ไม่สามารถดำเนินการโครงการต่อไปได้ให้อธิการบดีทราบภายใน 15 วัน นับจากวันที่หยุดดำเนินการ เพื่อให้อธิการบดีเป็นผู้อนุมัติการยุบเลิกโครงการนั้นๆ

การยุบเลิกโครงการ ให้ผู้รับผิดชอบโครงการ หัวหน้าโครงการ หรือผู้ดำเนินโครงการ ต้องนำเงินที่ได้รับไปแล้วทั้งสิ้นส่งคืนแก่มหาวิทยาลัย ณ กองคลัง ภายใน 15 วัน นับจากวันที่รับแจ้งผลการพิจารณาจากมหาวิทยาลัย เว้นแต่อธิการบดีพิจารณาเห็นว่า ปัญหา อุปสรรคที่ยุบเลิกโครงการมีเหตุผลอันสมควร อาจอนุมัติให้ส่งเงินคืนเฉพาะส่วนที่ได้รับและจ่ายไปแล้วพร้อมเงินเหลือจ่าย (ถ้ามี) แก่มหาวิทยาลัย ณ กองคลัง ภายใน 15 วัน นับจากวันที่รับแจ้งผลการพิจารณาจากมหาวิทยาลัย

ข้อ 6 ผู้รับเงินอุดหนุนจะปฏิบัติตามหลักเกณฑ์ที่กำหนดในประกาศมหาวิทยาลัยเทคโนโลยีราชมงคลตะวันออก เรื่อง หลักเกณฑ์ วิธีการ และเงื่อนไขการใช้จ่ายเงินสำหรับโครงการที่ตอบสนองต่อแผนการพัฒนามหาวิทยาลัยเทคโนโลยีราชมงคลตะวันออกจากเงินรายได้และที่แก้ไขเพิ่มเติม และถือว่าประกาศดังกล่าวเป็นส่วนหนึ่งของสัญญานี้

ข้อ 7 ครุภัณฑ์หรือสิ่งก่อสร้างที่ได้รับอนุมัติจัดหาเพื่อใช้ในโครงการแผนพัฒนา เมื่อดำเนินการจัดหาเรียบร้อยแล้ว ผู้รับเงินอุดหนุนต้องแจ้งรายละเอียดรายการ มูลค่าที่จัดหา วันเดือนปีที่ได้มา ต่อเจ้าหน้าที่พัสดุเพื่อควบคุมตามพระราชบัญญัติการจัดซื้อจัดจ้างและการบริหารพัสดุภาครัฐ และเมื่อสิ้นสุดการดำเนินงานโครงการแล้ว ผู้รับเงินอุดหนุนต้องส่งมอบครุภัณฑ์หรือสิ่งก่อสร้างให้แก่มหาวิทยาลัยเพื่อดำเนินการต่อไป

ข้อ 8 ผู้รับเงินอุดหนุนพร้อมที่จะให้ผู้ให้เงินอุดหนุนหรือผู้แทนของผู้ให้เงินอุดหนุนเข้าติดตามความก้าวหน้าในการดำเนินงานโครงการได้ตามแผนและระยะเวลาของโครงการ

ข้อ 9 กรรมสิทธิ์ในผลงานโครงการตามแผนพัฒนาให้เป็นของผู้ให้เงินอุดหนุน หากโครงการดังกล่าวเกิดผลประโยชน์หรือรายได้ ให้เป็นไปตามระเบียบของผู้ที่ให้เงินอุดหนุนกำหนด

ข้อ 10 ในการเผยแพร่ผลงานของโครงการตามแผนพัฒนาหรือข่าวสารอันเกี่ยวข้องกับโครงการในสิ่งพิมพ์หรือสื่ออื่นใด ผู้รับเงินอุดหนุนต้องระบุข้อความว่า “ได้รับเงินอุดหนุนจากมหาวิทยาลัยเทคโนโลยี ราชมงคลตะวันออก” และส่งสำเนาของสิ่งที่ได้โฆษณาเผยแพร่ให้ผู้ให้เงินอุดหนุนจำนวน 1 (หนึ่ง) ชุดด้วย

ข้อ 11 ผู้ให้เงินอุดหนุนมีสิทธิบอกเลิกสัญญานี้ได้ หากผู้รับเงินอุดหนุนฝ่าฝืนหรือมิได้ปฏิบัติหน้าที่ความรับผิดชอบในข้อใดข้อหนึ่งตามที่ระบุในสัญญา หรือพฤติการณ์ที่เห็นได้ว่าผู้รับเงินอุดหนุนไม่สามารถดำเนินงานตามโครงการให้แล้วเสร็จภายในระยะเวลาที่กำหนดหรือระยะเวลาที่ได้รับการขยาย โดยผู้ให้เงินอุดหนุนจะมีหนังสือแจ้งให้ผู้รับเงินอุดหนุนทราบและถือว่าการบอกเลิกสัญญา จะมีผลในวันที่ผู้รับเงินอุดหนุนได้รับหนังสือบอกเลิก

ข้อ 12 เมื่อมีการบอกเลิกสัญญาตามข้อ 11 ผู้รับเงินอุดหนุนจะต้องส่งหลักฐานการจ่ายที่ได้ใช้จ่ายไปก่อนวันบอกเลิกสัญญา และรายงานผลโครงการที่ได้ดำเนินการไปแล้ว พร้อมทั้งคืนเงินที่ได้รับไปทั้งหมดพร้อมครุภัณฑ์ สิ่งก่อสร้าง และดอกผล (ถ้ามี) ให้แก่ผู้ให้ทุน เว้นแต่กรณีที่เป็นเหตุสุดวิสัยหรือเหตุใดๆ อันเกิดมาจากความผิดหรือความบกพร่องของผู้ให้เงินอุดหนุน หรือพฤติการณ์อันใดอันหนึ่งที่คู่สัญญาไม่ต้องรับผิดชอบ ให้ผู้รับเงินอุดหนุนคืนเงินส่วนที่ได้รับไปแล้วและยังมิได้จ่ายหลังจากวันที่บอกเลิกสัญญา รวมทั้งครุภัณฑ์ สิ่งก่อสร้าง และดอกผล (ถ้ามี) แก่ผู้ให้เงินอุดหนุน

ข้อ 13 กรณีผู้รับเงินอุดหนุนไม่ปฏิบัติตามสัญญานี้ให้ถือว่าผิดสัญญาการรับเงินอุดหนุนโครงการ ที่ตอบสนองต่อแผนการพัฒนามหาวิทยาลัยเทคโนโลยีราชมงคลตะวันออกจากเงินรายได้ ให้ผู้รับเงินอุดหนุนคืนงบประมาณที่ได้รับอนุมัติแก่มหาวิทยาลัยตามเต็มจำนวนที่ได้รับอนุมัติ ทั้งนี้หากผู้รับเงินอุดหนุนมีเหตุผลอันสมควรให้รายงานต่ออธิการบดีและให้อธิการบดีพิจารณาตามความเหมาะสม

สัญญานี้ทำขึ้น 2 ฉบับ มีข้อความถูกต้องตรงกัน คู่สัญญาทั้งสองฝ่ายได้อ่านและเข้าใจข้อความในสัญญานี้โดยตลอด จึงได้ลงลายมือชื่อไว้เป็นสำคัญ และต่างเก็บไว้ฝ่ายละฉบับ

ลงชื่อ......................................................ผู้ให้เงินอุดหนุน ลงชื่อ..........................................ผู้รับเงินอุดหนุน

(..................................................................................) (.........................................................................)

ลงชื่อ.................................................................พยาน ลงชื่อ..........................................................พยาน

(..................................................................................) (.........................................................................)